טויס אר אס

טויס אר אס (באנגלית: Toys "R" Us, משמע "צעצועים זה אנחנו"; האות R כתובה הפוך, Toys Я Us) היא רשת צעצועים. הרשת הפעילה בעבר 735 סניפים בארצות הברית. סניף הדגל של הרשת בכיכר טיימס בניו יורק היה חנות הצעצועים הגדולה בעולם. בישראל מפעילה הרשת כ-26 סניפים (נכון ל-2021) מאז שנת 1995 באמצעות זיכיון שמוחזק בידי חברת פישמן רשתות. בספטמבר 2017 הגישה החברה בקשה לפשיטת רגל (צ'פטר 11) עקב חובות בהיקף 5 מיליארד דולר. במרץ 2018 הודיעה סופית על סגירה של כל חנויותיה בארצות הברית עקב קשיים כלכליים, מרבית החנויות נסגרו במהלך הקיץ של אותה שנה. החנות האחרונה נסגרה ב-29 בנובמבר 2018. החברה ממשיכה לפעול כמנהלת הזיכיונות לפעילות הבינלאומית של הרשת מחוץ לארצות הברית. סניפי הרשת פועלים (נכון ל-2021) בכ-27 ארצות ברחבי העולם (כולל בישראל), בעיקר ביבשת אסיה. ב-29 בספטמבר 2023, הרשת הודיעה כי תפתח מחדש 24 חנויות טויס אר אס ברחבי ארצות הברית, וזאת לאחר שהתמודדה עם חובותיה. ב-1948 הקים צ'ארלס לזרוס, יזם צעיר בן 25 שרק חזר ממלחמת העולם השנייה ובן לאב מוכר אופניים משומשות, חנות לרהיטי תינוקות בשם Children's Supermart בוושינגטון די. סי.. לקוחותיו ביקשו ממנו למכור בחנות גם צעצועים לתינוקות, ואחר כך גם צעצועי ילדים. כעבור זמן קצר גילה את הפוטנציאל הכלכלי הטמון במכירת צעצועים והחל להתרכז רק באפיק זה. בסוף שנות החמישים החל להפעיל את החנות במודל של סופרמרקט, כך שניתן לבחור מוצרים באופן עצמאי ולשלם בקופה. עם פתיחת החנות השנייה, ב-1957, אימץ את השם Toys"R"Us, עם האות R הפוכה. צ'ארלס הרחיב את הרשת, וב-1966, כשהיא מונה 4 סניפים מכר את החזקותיו בה לחברת Interstate Stores אך המשיך לעמוד בראשה. ב-1974 פשטה חברת Interstate את הרגל, וצ'ארלס נקרא לעמוד בראשה, ותוך מספר שנים הבריא את החברה ושינה את שמה ל-Toys"R"Us. ב-1978 הונפקה והפכה לחברה ציבורית. ב-1984 הוקמו שני הסניפים הראשונים מחוץ לארצות הברית, בסינגפור ובקנדה. ב-1994 לזרוס פרש מניהול החברה אך ממשיך לעמוד בראשות מועצת המנהלים. בשנת 1990 נכנסה החברה לפעילות באירופה. ב-18 בספטמבר 2017 החברה הגישה בקשה לפשיטת רגל (chapter 11) בארצות הברית. מנכ"ל החברה, דייב ברנדון, הודיע כי כ-1,600 החנויות הפזורות ברחבי העולם ימשיכו לפעול כרגיל. במרץ 2018 הודיעה החברה על סגירתן של כל החנויות ברחבי ארצות הברית. באוקטובר 2018, קבוצת משקיעים זכתה במכרז לרכישת נכסיה של טויס אר אס בארצות הברית, ואמרה כי היא מעדיפה להקים לתחיה מחדש את רשת הצעצועים מאשר למכור את חלקיה. ביוני 2019 דיווחה טויס אר אס על חזרה לפעילות בארצות הברית בעונת החגים, עם פתיחתם של אתר מקוון ושש חנויות. החנויות המתוכננות היו אמורות להשתרע על שטח של כ–1,000 מ"ר, שליש מגודלן של חנויות הענק שהיו לרשת לפני סגירתה. לבסוף פתחה הרשת רק שתי חנויות, בניו ג'רזי וביוסטון. אולם בעקבות מגפת הקורונה הם סבלו מהפסדים כספיים ונסגרו בתחילת 2021. ביולי באותה השנה הכריזו בעלי החברה על הקמת סניף מחודש שעתיד לקום בארצות הברית. הרשת נכנסה לישראל בשנת 1994 כאשר ליאון קופלר, מבעלי סופר-פארם, יחד עם אנשי העסקים דייוויד סולומון ודני קלמנסון חתמו על הסכם זיכיון עם הרשת הבינלאומית. הסניף הראשון של הרשת נפתח ב-1995 בחיפה. אך עם תחילת פעילות הרשת בישראל פרץ סכסוך בין השותפים. סולומון טען שקופלר הקצה לעצמו חלק גדול יותר ממניות החברה בעלת הזיכיון, ולא לפי ההסכם המקורי ביניהם. הסכסוך נידון בפני בורר וקופלר המשיך להחזיק ברוב המניות. במאי 1997 נפגש קופלר עם שר המסחר והתעשייה נתן שרנסקי כדי לבקש אישור לייבא מוצרים שלא לפי התקן הישראלי. בנובמבר 1998 נחתם הסכם למיזוג עם רשת "היפרטוי", רשת צעצועים מתחרה בבעלות קבוצת פישמן שהוקמה בשנת 1992. רשת "טויס אר אס" הפעילה באותה עת 5 חנויות ו"היפרטוי" 14 חנויות. הרשת הממוזגת כולה החלה לפעול תחת המותג "טויס אר אס". בשנת 1999 החלה הרשת למכור בחלק מחנויותה גם מוצרי תינוקות תחת המותג "בייביס אר אס". בשנת 2001 עברה הרשת לראשונה מאז כניסתה לישראל לרווח. בקיץ 2002 החלה הרשת למכור גם ספרי לימוד. בתחילת 2008 מכר ליאון קופלר את חלקו ברשת לאליעזר פישמן. ביוני 2010 רכש פישמן גם את הרשת המתחרה הפיראט האדום. בינואר 2011 דווח כי פישמן נאלץ למכור את רשת "הפיראט האדום", בעקבות דרישת טויס אר אס, אם ברצונו להמשיך להחזיק בזיכיון הרשת בישראל. בפועל המשיך פישמן להחזיק ברשת, שפועלת בנפרד באמצעות זכיינים. בשנת 2017 פשיטת הרגל של הרשת בארצות הברית לא השפיעה על הרשת בישראל, שהיא זכיין של חברה בת של טויס אר אס, שהיא חברה רווחית בפני עצמה. ביוני 2017 הוכרז פישמן כפושט רגל. הבעלות על 55% מהרשת עברה לבנקים הנושים של פישמן. באפריל 2021 הציעו הבנקים למכירה את הרשת כחלק מקבוצת "פישמן רשתות". אתר האינטרנט הרשמי של טויס אר אס (באנגלית) טויס אר אס, ברשת החברתית פייסבוק טויס אר אס, ברשת החברתית אקס (טוויטר) טויס אר אס, ברשת החברתית אינסטגרם טויס אר אס, ברשת החברתית טיקטוק טויס אר אס, ברשת החברתית LinkedIn טויס אר אס, סרטונים בערוץ היוטיוב טויס אר אס, באתר פינטרסט אתר הרשת הישראלית צביקה ביידא, לא בגלל האינטרנט: למה באמת קרסה טויס אר אס, באתר TheMarker‏, 24 ביולי 2018 שרון קדמי, ‏רשת טוי'ס אר אס פותחת חנות דגל חדשה בלב ליבו של התפוח הגדול, באתר גלובס, 1 בפברואר 2001 שירות גלובס, ‏נכנעה לחובות העתק: טויס אר אס הגישה בקשה לפשיטת רגל, באתר גלובס, 19 בספטמבר 2017 וול סטריט ג'ורנל, ‏הקריסה הסופית של טויס אר אס: החברה יוצאת מארה"ב, באתר גלובס, 15 במרץ 2018 Jiménez, Jesus (2023-09-29). "Toys 'R' Us, Once Bankrupt, Plans New Flagship Stores". The New York Times (באנגלית אמריקאית). ISSN 0362-4331. נבדק ב-2023-10-01. סוכנויות הידיעות, מייסד טויס אר אס מת שבוע לאחר שהחברה הודיעה על סגירת סניפיה, באתר TheMarker‏, 23 במרץ 2018 טויס אר אס מתאימה עצמה לשוק הצרפתי, באתר גלובס, 2 בינואר 1997 סוכנויות הידיעות‏, ענקית הצעצועים טויס אר אס הגישה בקשה לפשיטת רגל, באתר וואלה, 19 בספטמבר 2017 רויטרס, טויס אר אס סוגרת את החנויות בארה"ב, באתר TheMarker‏, 15 במרץ 2018 אי-פי, שנה אחרי פשיטת הרגל: טויס אר אס מתכננת קאמבק בארה"ב, באתר TheMarker‏, 12 בפברואר 2019 דפנה מאור, בלומברג, 1.7422216 יש חיים אחרי המוות: הקאמבק של טויס אר אס, באתר TheMarker‏, 30 ביוני 2019 אדר פרימור, האייקון האמריקאי טויס אר אס ימשיך לחיות, אבל מחוץ לארה"ב, באתר כלכליסט, 3 בפברואר 2021 יצחק דנון, ‏מתגבשת פשרה מחוץ לביהמ"ש בין ליאון קופלר לבין שותפיו בטויס אר אס, באתר גלובס, 20 במאי 1997 יצחק דנון, ‏שותף בטויס אר אס דורש להעביר לידיו המניות במפעילה קשת צעצועים, המוחזקות בנאמנות עבורו, באתר גלובס, 13 באוגוסט 2003 ידיעות אחרונות, ‏טויס אר אס מבקשת לייבא ציוד שלא לפי התקן הישראלי, באתר גלובס, 21 במאי 1997 זהבה דברת, ‏אליעזר פישמן רכש את חלקה של חברת מצפה כנרת בהיפרטוי ובמגה-ספורט, באתר גלובס, 10 בדצמבר 1996 זהבה דברת, ‏נחתם הסכם למיזוג רשתות הצעצועים טויס אר אס והיפרטוי, באתר גלובס, 11 בנובמבר 1998 זהבה דברת, ‏טויס אר אס פותחת חנויות "בייביס אר אס" בתוך סניפיה, באתר גלובס, 12 במאי 1999 סקירת עיתונים >> ידיעות אחרונות, ‏ידיעות אחרונות: לראשונה מאז כניסתה לארץ - טויס-אר-אס עברה לרווח ב-2001, באתר גלובס, 4 בפברואר 2002 ורד שרון-ריבלין, ‏לקראת החזרה לבית הספר: טויס-אר-אס נכנסת לספרי הלימוד, אופיס דיפו משיקה מותג פרטי, באתר גלובס, 29 ביולי 2002 אילנית חיות, ‏קבוצת פישמן במו"מ מתקדם לרכישת יתרת המניות ברשת הצעצועים טויס אר אס, באתר גלובס, 13 בדצמבר 2007 רינה רוזנברג קנדל, הצעצוע החדש של פישמן: רשת חנויות הדיסקאונט "הפיראט האדום", באתר TheMarker‏, 9 ביוני 2010 איילה צורף, חצי שנה לאחר הרכישה: פישמן מוכר את הפיראט האדום על רקע דרישתה של טויס אר אס, באתר TheMarker‏, 5 בינואר 2011 הדר קנה, טויס אר אס ישראל: "אין סכנה לרשת המקומית", באתר TheMarker‏, 19 בספטמבר 2017 חן מענית, ‏אליעזר פישמן הוכרז פושט רגל; תוקם ועדת חקירה פרלמנטרית, באתר גלובס, 21 ביוני 2017 אביב לוי, ‏פשיטת רגל? בני משפחתו של אליעזר פישמן צפויים לקבל כ-200 מיליון שקל ממכירת הנכס האחרון, באתר גלובס, 12 באפריל 2021 מיכאל רוכוורגר, למכירה: אחד הנכסים הבולטים האחרונים של פישמן, באתר TheMarker‏, 7 באפריל 2021